Et bilde som inneholder tekst, Font, Grafikk, grafisk design

Automatisk generert beskrivelse

|  |  |  |  |
| --- | --- | --- | --- |
| Hva | Hvordan | Tid | Hvorfor |
| Elevene kommer inn i rommet. Det er dempet belysning, stemningsmusikk og rekvisitter.  Musikk:  «Bryllupsdag på Troldhaugen» av Edvard Grieg  Rekvisitter: nyhetsoppslag: Christiania-Posten, 31. desember 1854, lite maleri av skog, dagboknotater, brev, finsydd duk, lysestaker i messing, spilledåse, fotoramme av fire generasjoner, innrammet foto av ung jente, foto av huslærer, to ringer for å symbolisere ekteskap, børste og håndspeil, bøker (verk av Ibsen, Kielland og Bjørnson og et botanisk verk) | Elevene vandrer fritt rundt bordet med rekvisittene før de setter seg ned på plassene sine. Læreren introduserer kort målet for de neste øktene og deler ut et arbeidshefte. | 5 min | • For å skape en kollektiv opplevelse og sette elevene inn i den tida som teksten er hentet fra  • Fordi anslagets taktile og musikalske elementer kan bidra en større følelsesmessig tilhørighet til den historiske perioden |
| Individuell førlesningsoppgave med tilhørende klassesamtale styrt av læreren | Press-skriving i to minutter der elevene svarer på:  Hva la du merke til da du kom inn i klasserommet? Hva tror du kan ha skjedd?  Teksten skrives inn i heftet. Klassesamtalen tar utgangspunkt i det elevene sier at de la merke til og tror har skjedd. Samtalen avsluttes med at læreren forteller at klassen skal lese et utdrag fra en roman som heter Amtmandens døttre fra 1884–1885. | 14 min | * • For å aktivere elevenes observasjoner og tanker ved hjelp av tenkeskriving   • Fordi samtalen bidrar til å anerkjenne elevenes refleksjoner og på grunnlag av disse etablere en felles forståelse av den historiske epoken |
| Gruppeoppgave: Hva forbinder dere med ordet datter? | Klassen deles inn i grupper på fire. Gruppene skriver ned assosiasjoner til ordet datter. Hver assosiasjon skrives ned på en klistrelapp. Hver gruppe kommer opp med lappene sine, limer dem på tavla og forteller kort hva de har skrevet ned. Læreren oppsummerer og kommenterer innholdet på lappene når alle er hengt opp. | 12 min | • For å etablere en interesse for motiv og tematikk i teksten og gi anledning til å kople betydningen av ordet til både historisk kontekst og samtidskontekst ut fra elevenes egen begrepsforståelse |
| Introduksjon av romanen og lytting til første del av utdraget | Læreren presenterer kort forfatteren, den historiske konteksten og handlingsgangen. Utdraget deles ut til alle og vises også på storskjerm. Læreren spiller av lydfilen og stopper etter at Sofie uttrykker følgende i dagboka si: «Og det er sant at hermed endte min barndom, og et nytt avsnitt i mitt liv begynte.» | 10 min | * • For å kontekstualisere utdraget og for å øve opp elevenes lytteferdigheter   • For å kunne sammenlikne teksten i skriftlig og muntlig form og legge merke til hvordan enkeltord skrives og uttales |
| Lesestopp med skriveoppgave:  «Et nytt avsnitt begynte i livet da jeg …» | Sitatet illustrerer på mange måter at Sofie opplever et veiskille i livet da søsteren Louise blir giftet bort til Caspers mot sin vilje. Elevene får utdelt en skriveoppgave hvor de selv skal reflektere over et viktig veiskille i livet: «Tenk tilbake på et øyeblikk der du innså at et nytt avsnitt av livet ditt begynte. Beskriv dette øyeblikket».  Skriveramme: Et nytt avsnitt av livet mitt begynte da jeg ...  Modelltekst: Et nytt avsnitt av livet mitt begynte da jeg flyttet inn i eget hus og det ble min tur til å arrangere julaften for familien. | 10 min | • For å vise sammenhengen mellom den historiske konteksten, elevenes eget liv og egen samtidskontekst ved å framheve eksistensielle og allmenngyldige erfaringer ut fra et sentralt sitat fra romanen |
| Presentasjon av elevtekstene | Elevene stiller seg på to rekker med ansiktene mot hverandre. Det skal bli en korridor. Fra den ene enden starter de to ytterste å gå sakte gjennom korridoren mens de som står oppstilt, leser opp tekstene sine om et veiskille i livet. Når de to har gått gjennom korridoren, stiller de seg på enden og leser tekstene sine sammen med de andre. Resten følger etter slik at alle får gått gjennom korridoren. Elevene setter seg ned på plassen sin igjen, og læreren spør om det var noen som fanget opp noe spesielt mens de gikk gjennom korridoren. | * 8 min | * • For å aktivisere elevene og vise at tekstene har en mottaker og skal brukes til noe   • For å lære å lytte til andres tekster og gi uttrykk for egne refleksjoner |
| Lytting til andre del av utdraget og lesestopp med plenumssamtale | Etter at utdraget er ferdig opplest, snakker elevene sammen om de vanskelige ordene og læreren skriver opp ordforklaringer på tavla mens elevene noterer. Deretter repeterer klassen hva som har skjedd videre i romanutdraget: Sofie opplever en tomhet etter at begge søstrene er giftet bort og flytter ut. Hun reflekterer over livet som enslig kvinne og gjør observasjoner av de gamle jomfruene i bygda. Det utvikler seg en iver og interesse i henne etter å lese og lære, og hun starter med selvstudier for å kunne gå forbi medeleven Edvard, som ikke ser ut til å bry seg nevneverdig om det, men som i stedet uttrykker at kvinner bare er til for mennenes skyld. | 17 min | * • For å leve seg inn i og forstå den vanskelige situasjonen Sofie står i ut fra de historiske betingelsene hun lever under   • For å kunne reflektere over unge kvinners situasjon før og nå |
| Etterlesningsoppgave, parskriving: «Er du våken, Sofie?» | Elevene jobber sammen to og to. De får utdelt en skriveoppgave: Tenk dere at natten etter at herr Caspers har skrevet et frierbrev til Louise, våkner Sofie av at søsteren gråter. Tenk deg at Sofie svarer på Louises spørsmål denne natten med ordene: «Er du våken, Sofie?» Forestill dere at søstrene begynner å snakke sammen. Dere skriver ned dialogen mellom søstrene. Den starter slik:  Skriveramme:  Louise: Er du våken, Sofie?  Sofie: ... | 23 min | * • For å leve seg inn i og forstå den vanskelige situasjonen og valget Sofie står i ut fra de historiske betingelsene hun lever under  • For å kunne reflektere over kjønnsforhold og parforhold før og nå |
| Oppsummerende samtale og avsluttende skriveoppgave som etterarbeid: novelle | Læreren leder en plenumssamtale der tekstlesningen og leseløpet oppsummeres og reflekteres over.  Elevene får deretter en individuell oppgave der de skal skrive en novelle hvor temaet er kjønnsroller og forventninger. | 60 min | * • For at elevene skal få reflektere over utbyttet av leseløpet og få øve seg på å skrive fortellende tekster, der de kan hente inspirasjon til form og innhold fra utdraget de har jobbet med |